فيليب اوجست

200px|thumb |فيليب أوجست
فيليپ اوجست ( فيليپ التانى ) - Philip II ملك فرنسا ( سماه مؤرخين الشرق " الفرنسيس " )

 عيلته 
فيليب اوجست كان بينحدر من اسرة " هيوكاپيه " Hugh Capet الفرنسويه اللى قامت على انقاض دولة ولاد شارلمان. الاسره دى حققت إنتصارات فى الصراعات اللى خاضتها ضد الامرا الإقطاعيين ، و نفوذ ملوكها و حكومتها المركزيه زادت.
 حكمه 
ف العصور الوسطانيه ، كانت فرنسا مملكه إقطاعيه قويى بس مش مركزيه لدرجة ان سلطة الملك ماكاتش محسوسه اوى. فيليب اوجست عزز القوة الملكية و وسع مملكته، حوّل فيليب فرنسا لأكتر الدول ازدهار و قوه ف اوروبا.  ساعد المدن على التحرر من السلطة السايده ، و منح الامتيازات و الحريات للبرجوازية الجديده. و بنا سور عظيم حوالين باريس ("سور فيليب التانى أوجسطس") ، و أرجع تنظيم الحكومة الفرنسية و جاب استقرار مالى لبلاده. انتصار فيليپ على الامرا الاقطاعين و الانجليز خلاه يبقى ملك كبير فى اوروبا، و لما شاف ان فيه حمله صليبيه ( الحمله الصليبيه التالته )طالعه على الأراضى المقدسه و انضم ليها ريتشارد قلب الأسد و فردريك بربروسا قرر انه هو كمان لازم ينضم ليها بصفته ملك كبير مش معقول تطلع الحمله من غيره و فيها الملوك دول ، فكانت دوافعه مش دينيه خالصه .الشيال، 2/66
قامت حرب بين هنرى التانى من جهه و ابنه ريتشارد قلب الأسد و فيليب أوجست من جهه تانيه ، و خلصت الحرب دى بتوقيع هنرى التانى هدنه مذله ليه ، مات بعدها بيومين فى 6 يوليه. ريتشارد ، وريث عرشه و ابنه اللى حاربه ، أكد انه رايح بالجيش على الشرق مع فيليپ أوجست ، و اتعملت بسرعه معاهده بينهم و راح ريتشارد على انجلترا عشان يتنصب ملك عليها ، و اتنصب فى ويستمنيستر westminster يوم 3 سبتمبر .Runciman p.7/3

 لينكات برانيه 


 المصادر والمراجع 
 جمال الدين الشيال (استاذ التاريخ الاسلامى): تاريخ مصر الاسلامية (جزئين)، دار المعارف، القاهرة 1966.
 (ستيفين رونسيمان)Runciman, Steven, A history of the Crusades (3 parts). Penguin Books, 1987

تصنيف:تاريخ فرنسا
تصنيف:فرنساويين
تصنيف:حروب صليبيه
تصنيف:قواد صليبيين
تصنيف:الحمله الصليبيه التالته